CELEX: 32009R0202
Language: mt
Date: 2009-03-16 00:00:00
Title: Regolament tal-Kummissjoni (KE) Nru 202/2009 tas- 16 ta’ Marzu 2009 li jemenda r-Regolament (KE) Nru 600/2005 fir-rigward tal-użu tal-preparazzjoni ta’ Bacillus licheniformis DSM 5749 u Bacillus subtilis DSM 5750 f’għalf kompost li fih il-lasalocid sodium (Test b’relevanza għaż-ŻEE)

17.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 71/8
            
         REGOLAMENT TAL-KUMMISSJONI (KE) Nru 202/2009
   tas-16 ta’ Marzu 2009
   li jemenda r-Regolament (KE) Nru 600/2005 fir-rigward tal-użu tal-preparazzjoni ta’ Bacillus licheniformis DSM 5749 u Bacillus subtilis DSM 5750 f’għalf kompost li fih il-lasalocid sodium
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-additivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta' addittivi għall-użu fl-għalf tal-annimali u r-raġuni u l-proċeduri biex tingħata din l-awtorizzazzjoni.
            
         
               (2)
            
            
               Il-preparazzjoni ta’ Bacillus licheniformis DSM 5749 u Bacillus subtilis DSM 5750, li jagħmlu parti mill-grupp ta’ “mikroorganiżmi”, kienet awtorizzata mingħajr limitu ta’ żmien b’konformità mad-Direttiva tal-Kunsill 70/524/KEE (2) bħala addittiv għall-għalf għall-użu minn ħnieżer nisa bir-Regolament tal-Kummissjoni (KE) Nru 1453/2004 (3), għall-użu mid-dundjani għat-tismin u l-għoġġiela sa tliet xhur bir-Regolament tal-Kummissjoni (KE) Nru 600/2005 (4) li kien sussegwentement emendat bir-Regolament tal-Kummissjoni (KE) Nru 2028/2006 , għall-użu mill-ħnieżer għat-tismin u l-ħnienes permezz tar-Regolament tal-Kummissjoni (KE) Nru 2148/2004 (5), għall-użu mill-ħnieżer għat-tismin u l-ħnienes permezz tar-Regolament tal-Kummissjoni (KE) Nru 2148/2004 (6). Dan l-addittiv wara ddaħħal fir-Reġistru Komunitarju tal-Addittivi fl-Għalf bħala prodott eżistenti, skont l-Artikolu 10 tar-Regolament (KE) Nru 1831/2003.
            
         
               (3)
            
            
               Bi qbil mal-Artikolu 7 tar-Regolament (KE) Nru 1831/2003, tressqet applikazzjoni għal emenda tal-awtorizzazzjoni għal din il-preparazzjoni biex tippermetti l-użu tagħha fl-għalf għad-dundjani għat-tismin li fih il-coccidiostat lasalocid sodium. Din l-applikazzjoni kienet akkumpanjata mid-dettalji u d-dokumenti meħtieġa mill-Artikolu 7(3) ta’ dan ir-Regolament.
            
         
               (4)
            
            
               L-Awtorità Ewropea dwar is-Sugurtà fl-Ikel, fl-opinjoni tagħha tat-22 ta’ Ottubru 2008 ikkonkludiet li ġiet stabbilita l-kompatibbiltà tal-preparazzjoni tal-addittiv Bacillus licheniformis DSM 5749 u Bacillus subtilis DSM 5750 mal-lasalocid sodium (7).
            
         
               (5)
            
            
               Il-kundizzjonijiet stipulati fl-Artikolu 5 tar-Regolament (KE) Nru 1831/2003 huma sodisfatti.
            
         
               (6)
            
            
               Ir-Regolament (KE) Nru 600/2005 għaldaqstant għandu jiġi emendat kif inhu xieraq.
            
         
               (7)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   L-Anness III tar-Regolament (KE) Nru 600/2005 huwa emendat skont l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 16 ta’ Marzu 2009.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29.
   
      (2)  ĠU L 270, 14.12.1970, p. 1. Id-Direttiva tħassret bir-Regolament (KE) Nru 1831/2003.
   
      (3)  ĠU L 269, 17.8.2004, p. 3.
   
      (4)  ĠU L 99, 19.4.2005, p. 5.
   
      (5)  ĠU L 414, 30.12.2006, p. 26.
   
      (6)  ĠU L 370, 17.12.2004, p. 24.
   
      (7)  L-Opinjoni tal-Bord Xjentifku dwar Addittivi u Prodotti jew Sustanzi wżati fl-Għalf tal-Annimali (il-FEEDAP) fuq talba tal-Kummissjoni Ewropea dwar il-kompatibbiltà tal-prodott mikribjali Bioplus 2B (Bacillus licheniformis u Bacillus subtilis) mal-lasalocid sodium. Il-Ġurnal tal-EFSA (2008) 841, p. 1-7.
   
      ANNESS
      Fl-Anness III tar-Regolament (KE) Nru 600/2005 id-daħla għal E 1700, Bacillus licheniformis DSM 5749 u Bacillus subtilis DSM 5750 hi sostitwita b’dan li ġej:
      
         
                     Nru KE
                  
                  
                     Addittiv
                  
                  
                     Formula kimika, deskrizzjoni
                  
                  
                     Speċi jew kategorija tal-annimal
                  
                  
                     Età massima
                  
                  
                     Kontenut minimu
                  
                  
                     Kontenut massimu
                  
                  
                     Dispożizzjonijiet oħra
                  
                  
                     Tmiem il-perjodu ta' awtorizzazzjoni
                  
               
                     CFU/kg ta’ għalf sħiħ
                  
               
                     Mikroorganiżmi
                  
               
                     “E 1700
                  
                  
                     
                        Bacillus licheniformis
                     
                     DSM 5749
                     
                        Bacillus subtilis
                     
                     DSM 5750
                     (fi proporzjon ta’ 1/1)
                  
                  
                     Taħlita ta’ Bacillus licheniformis DSM 5749 u
                     
                        Bacillus subtilis DSM 5750 li fiha minimu ta’ 3,2 × 109 CFU/g addittiv (1,6 × 109 ta’ kull batterju)
                  
                  
                     Dundjani għat-tismin
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     Fl-istruzzjonijiet għall-użu tal-addittiv u t-taħlita minn qabel, indika t-temperatura li fiha għandhom jinħażnu, kemm jistgħu jdumu maħżuna u l-istabbilità għall-pelleting.
                     Jista’ jintuża f’għalf kompost li fih il-coccidiostats:
                     diclazuril, halofuginone, monensin sodium, robenidine, maduramicin ammonium and lasalocid sodium.
                  
                  
                     Mingħajr limitu ta’ żmien
                  
               
                     Għoġġiela
                  
                  
                     3 xhur
                  
                  
                     1,28 × 109
                     
                  
                  
                     1,28 × 109
                     
                  
                  
                     Fl-istruzzjonijiet għall-użu tal-addittiv u t-taħlita preliminari, indika t-temperatura għall-ħżin, il-perjodu tal-ħżin, u l-istabbilità għall-pelleting.
                  
                  
                     Mingħajr limitu ta’ żmien”